EASIT: Formació en Accés Fàcil per a la Inclusió Social
Hola, soc un llapis que parla.
Duc ulleres blaves i guants blancs.
En aquest vídeo us explicaré com navegar pels materials EASIT.
Quan entreu a la pàgina principal,
tindreu accés a un vídeo explicatiu del projecte EASIT.
El reproductor de vídeo de la plataforma us permet realitzar diverses accions.
Reproduir, reiniciar, anar endavant i endarrere,
activar els subtítols en anglès o altres idiomes disponibles,
mostrar la transcripció,
veure el vídeo més ràpid (icona llebre) o més lent (icona tortuga),
seleccionar preferències, veure el vídeo en pantalla completa
i escollir el volum del so.
El projecte EASIT té diferents tipus de contingut.
Per navegar pel contingut teniu el menú de l'esquerra.
A dalt de tot teniu la secció "Llegeix-me primer",
que inclou les seccions "Per a alumnes" i "Per a formadors".
A totes dues seccions trobareu aquest vídeo
i una llista de tots els subtítols disponibles en diferents llengües
per als vídeos.
A la secció "Per a formadors",
oferim recursos addicionals per a formadors.
Una guia de formació i sis arxius de tasques,
un per a cada unitat.
La guia de formació pretén explicar l'estructura
dels materials educatius,
els tipus i formats diferents dels recursos educatius disponibles,
i els resultats d'aprenentatge que aquests cobreixen.
Cada arxiu de tasques inclou un qüestionari amb diverses opcions,
la clau de la resposta i una llista de tasques suggerides
que els formadors poden utilitzar o adaptar a les seves classes.
També hi ha una secció anomenada "Accés lliure"
amb un enllaç al dipòsit d'accés lliure de la UAB,
des d'on es poden descarregar tots els materials.
Finalment, hi ha una secció anomenada "Coneix als formadors",
on tots els formadors que surten als vídeos es presenten
i s'audiodescriuen a si mateixos.
A continuació, a sota de "Llegeix-me primer",
tenim les unitats, des de la unitat 1 fins a la 4.
Si feu clic en una unitat, veureu els elements que la formen.
Els elements són com temes principals.
Per exemple, la unitat 1 inclou cinc elements.
Al final de la llista d'elements,
teniu un qüestionari de tota la unitat
i una llista de lectures amb referències suggerides.
Cada element, cada gran tema dins d'una unitat,
té diferents ítems.
Per exemple, l'element 1 té tres ítems: diversitat humana,
models de discapacitat i llenguatge sobre discapacitat.
Si seleccioneu un d'aquests ítems,
podreu accedir a tots els materials vinculats a ell.
Imagineu que seleccioneu l'element 1 de la unitat 1, diversitat humana,
l'ítem 1.1.1. Diversitat humana.
Podeu veure un vídeo.
El reproductor de vídeo sempre serà el mateix que he presentat a l'inici.
A sota del vídeo teniu una fletxa per passar al següent ítem.
Passo al següent ítem,
em porta al 1.1.2. Models de discapacitat.
De nou, hi ha un vídeo i puc anar a l'anterior o al següent.
Hi ha més funcions interessants.
En alguns vídeos teniu enllaços a materials addicionals.
En general, aquests materials són pàgines web
que considerem interessants per aprendre més,
ja que tenen relació amb el contingut del vídeo.
Fent clic al botó "Escoltar" s'activa ReadSpeaker,
un sistema que llegeix el text en veu alta.
Aquest botó està disponible només si la pàgina inclou text.
Sota dels materials addicionals, si n'hi ha,
trobem la barra taronja "Descarregar".
Si hi feu clic podreu descarregar tot el contingut disponible
vinculat a aquest vídeo.
El vídeo en si, l'àudio per separat,
normalment disponible per als vídeos que funcionen com podcast,
però no per a altres tipus de contingut,
les diapositives si el vídeo utilitza presentació,
la transcripció, i els subtítols en els idiomes disponibles.
Sempre hi ha subtítols en anglès.
Si us perdeu, a la part superior de la pàgina,
podeu veure la ruta de navegació i tornar enrere fàcilment.
El menú de l'esquerra sempre serà visible per guiar-vos.
Si necessiteu ajuda, a la cantonada superior dreta
trobareu un enllaç per contactar amb nosaltres.
A la part superior també hi ha la secció "Qui som"
amb els agraïments i la llista de tots els contribuents al projecte
i a la creació d'aquests materials.
Fent clic al logotip d'EASIT a la cantonada superior esquerra,
tornareu a la pàgina principal, des d'on hem començat.
Ara us toca a vosaltres navegar per la pàgina web
i seleccionar els continguts que us interessen.
Podeu començar per la unitat 1 i revisar tot el contingut,
o podeu escollir un tema en concret que us interessi.
Espero que gaudiu els materials EASIT
i que us resultin útils.
Vídeo introductori preparat per Anna Matamala de la UAB
i Blaž Zajc de RTV Slovenija.
Produït per RTV Slovenija.
Aquest vídeo és part del projecte EASIT finançat per la Comissió Europea,
conveni de subvenció 2018-1-ES01-KA203-05275.
La informació i opinions del vídeo pertanyen als autors,
la Comissió no es fa responsable de qualsevol ús que es faci del vídeo.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social